Na temelju članka 18. stavka 1. i 2. Zakona o Hrvatskoj gorskoj službi spašavanja („Narodne novine“, broj: 79/06 i 110/15) i članka 32. Statuta Općine Unešić („Službeno glasilo Općine Unešić“, broj: 3/21), Općinsko vijeće Općine Unešić na 8. sjednici održanoj 29. prosinca 2022. godine, donijelo je

**PROGRAM**

javnih potreba za obavljanje djelatnosti Hrvatske gorske

službe spašavanja - Stanica Šibenik za 2023. godinu

**Članak 1.**

Programom javnih potreba za obavljanje djelatnosti Hrvatske gorske službe spašavanja, Stanice Šibenik za 2023. godinu (u daljnjem tekstu: Program), a na temelju zajednički utvrđenog interesa Općine Unešić i Hrvatske gorske službe spašavanja Stanice Šibenik kao jedne od  temeljnih operativnih snaga sustava civilne zaštite na području Općine Unešić, u Proračunu Općine Unešić za 2023. godinu osiguravaju se sredstva u iznosu od 1.327,23 EUR-a (10.000,00 kuna).

Sredstva iz stavka 1. ovog članka namijenjena su financiranju redovne djelatnosti Hrvatske gorske službe spašavanja u skladu s člankom 5. Zakona o Hrvatskoj gorskoj službi spašavanja („Narodne novine“ broj: 79/06 i 110/15), a sve prema Planu programskih aktivnosti Hrvatske gorske službe spašavanja Stanice Šibenik za 2023. godinu.

**Članak 3.**

Sredstva iz članka 1. ovog Programa osiguravaju se za provedbu redovnih djelatnosti HGSS – Stanica Šibenik, i to:

- rashodi za radnike,

- materijalni troškovi (obnavljanje i održavanje opreme, edukacije, djelatnost pripreme i preventive, akcije spašavanja).

**Članak 4.**

Sredstva iz članka 3. ovog Programa uplaćuju se na žiro račun Hrvatske gorske službe spašavanja Stanice Šibenik.

**Članak 5.**

Hrvatska gorska služba spašavanja Stanica Šibenik, dužna je Općini Unešić podnijeti godišnje izvješće o izvršenju programa i projekata te utrošku sredstava u roku 60 dana od isteka poslovne godine.

**Članak 6.**

Općina Unešić i HGSS – Stanica Šibenik sklopit će ugovor o načinu i uvjetima financiranja aktivnosti iz ovog programa.

**Članak 7.**

Ovaj Program stupa na snagu osmog dana od dana objave u „Službenom glasilu Općine Unešić“.   

KLASA:    402-01/22-01/002

URBROJ**:**2182-07-1/1-22-1

Unešić, 29. prosinca 2022. godine

OPĆINA UNEŠIĆ

OPĆINSKO VIJEĆE

PREDSJEDNIK:

Vjekoslav Višić, v.r.